b'\n_START_ARTICLE_\nMAUD Committee\n_START_PARAGRAPH_\nMaud Committee (Military Application of Uranium Detonation) var begynnelsen p\xc3\xa5 det britiske atombombeprosjektet, f\xc3\xb8r Storbritannia ble innlemmet i USAs Manhattanprosjekt._NEWLINE_I februar 1940 betraktet Otto Frisch og Rudolf Peierls, som jobbet ved University of Birmingham, muligheten for en rask fisjon i uran-235. De estimerte den kritiske massen for rent \xc2\xb2\xc2\xb3\xe2\x81\xb5U til \xc3\xa5 v\xc3\xa6re kun \xc2\xabet pund eller to\xc2\xbb, og at denne mengden av denne massen ville reagere f\xc3\xb8r restene ble bl\xc3\xa5st unna av eksplosjonen. De anslo de sannsynlige effektene av bomben, mulige metoder \xc3\xa5 sette den sammen og hvor sannsynlig det var \xc3\xa5 separere uran-235. De utarbeidet et memorandum, Frisch\xe2\x80\x93Pierls memorandum, om oppdagelsen og ga en kopi til professoren deres, Marcus Oliphant, som sendte det videre til Henry Tizard, styreformann i Committee on the Scientific Survey of Air Defence \xe2\x80\x93 den viktigste vitenskapelige komiteen for forsvar i Storbritannia.'